เช็กฟอร์มมานาน หงส์แดง จ่อยื่นซื้อ ซาวิช 24.6 ล้านปอนด์ (คลิป)
หงส์แดง ลิเวอร์พูล ตกเป็นข่าว กำลังให้ความสนใจ เซอร์เก มิลินโควิช ซาวิช มิดฟิลด์เลือดเซิร์บ ของลาซิโอ และพร้อมยื่นข้อเสนอ 24.6 ล้านปอนด์ เพื่อคว้าตัวมาร่วมทีม,สำนักข่าวต่างประเทศรายงานวันที่ 11 มิ.ย. ว่า หงส์แดง ลิเวอร์พูล สโมสรยักษ์ใหญ่แห่งศึกพรีเมียร์ลีก อังกฤษ กำลังให้ความสนใจ เซอร์เก มิลินโควิช ซาวิช กองกลางตัวรุกของ อินทรีฟ้าขาว ลาซิโอ และพร้อมยื่นข้อเสนอ 24.6 ล้านปอนด์ เพื่อคว้าตัวมาสู่ถิ่นแอนฟิลด์ในช่วงซัมเมอร์นี้,สำหรับ ซาวิช ซัดไป 4 ประตู กับอีก 7 แอสซิสต์ จากการลงเล่น 34 นัด ให้กับลาซิโอ ในศึกกัลโช เซเรีย อา อิตาลี ฤดูกาลที่ผ่านมา ส่วนในถ้วยโคปปา อิตาเลีย ยิงไป 3 ประตู จากการลงเล่น 5 นัด ช่วยให้ต้นสังกัดผ่านเข้าถึงรอบชิงชนะเลิศอีกด้วย,ซึ่งรายงานข่าวล่าสุดจาก สปอร์ต รีวิว ระบุว่า เยอร์เกน คลอปป์ ผู้จัดการทีมลิเวอร์พูล สนใจในตัว ซาวิช และได้จับตาฟอร์มการเล่นของนักเตะวัย 22 ปีรายนี้มาหลายเดือนแล้ว โดยพร้อมที่จะยกระดับความสนใจด้วยการยื่นข้อเสนอ 24.6 ล้านปอนด์ ให้ลาซิโอพิจารณา.,คลิกชมคลิปซาวิช
หงส์แดง ลิเวอร์พูล ตกเป็นข่าว กำลังให้ความสนใจ เซอร์เก มิลินโควิช ซาวิช มิดฟิลด์ของลาซิโอ และพร้อมยื่นข้อเสนอ 24.6 ล้านปอนด์ เพื่อคว้าตัวมาร่วมทีม
ลิเวอร์พูล,เซอร์เก มิลินโควิช ซาวิช,ลาซิโอ,พรีเมียร์ลีก,กัลโช เซเรีย อา